Územie európskeho významu

Územie európskeho významu alebo v Česku Európsky významná lokalita (EVL) je druh chráneného územia sústavy Natura 2000, ktoré je vyhlásené na ochranu prírodných biotopov, voľne žijúcich živočíchov a voľne rastúcich rastlín podľa smernice Európskej komisie o stanovištiach (92/43 / EHS) z 21. mája 1992.

Slovenský národný zoznam Území európskeho významu vyhlásilo Ministerstvo životného prostredia Slovenskej republiky výnosom č. 3/2004-5.1 zo 14. júla 2004.
Neskôr bolo potrebné tento zoznam upraviť, preto vláda SR schválila dňa 31.8.2011 pod číslom uznesenia 577/2011 návrh aktualizácie národného zoznamu území európskeho významu. Zoznam ÚEV bol znovu doplnený uverejnením v čiastke 6/2017 Vestníka MŽP SR, ktorým sa mení a dopĺňa Národný zoznam území európskeho významu vydaný výnosom MŽP SR č.3/2004-5.1  z roku 2004 na základe uznesenia vlády Slovenskej republiky č. 495/2017 z 25. októbra 2017.

Územia sú súčasťou európskej súvislej siete chránených území NATURA 2000, na ktoré sa vzťahuje územná ochrana podľa § 27 ods. 7 zákona NR SR č. 543/2002 Z. z. o ochrane prírody a krajiny v znení neskorších predpisov. 

Názvy území zaradených v národnom zozname území európskeho významu boli štandardizované rozhodnutiami ÚGKK č. P-101/2009 z 12.1.2009, P-7022/2010 z 26.11.2010, P-1732/2012 z 19.3.2012 a P-5413/2014 z 4.9.2014.

Český národný zoznam Európsky významných lokalít schválila vláda Českej republiky 22.decembra 2004 ako nariadenie vlády. Na konci roka 2007 došlo nariadením č. 301/2007 Zb. k jeho zmene a 5.októbra 2009 vláda na návrh ministra životného prostredia Ladislava Miku schválila doplnenie zoznamu naturových území o ďalších 234 lokalít (nariadenie č. 371/2009 Zb.). Na konci roka 2013 potom vláda vydala nové nariadenie o stanovení národného zoznamu európsky významných lokalít, ktoré doterajší zoznam plne nahradilo.

Územia európskeho významu tvoria spolu s chránenými vtáčími územiami sieť chránených území Natura 2000.

Pozri aj 
 Zoznam území európskeho významu na Slovensku
 Národný zoznam navrhovaných území európskeho významu na Slovensku

Referencie

Iné projekty

Externé odkazy 
 Na stránke MŽP SR
 Európsky významné lokality na webe nature.cz  
 Http://www.natura.org/ - Natura 2000 Networking Programme

Zdroj 

Natura 2000